Augustikuu on lastekirjanduse keskuses rõõmsalt kunstirohke, sest majas on avatud lausa neli näitust korraga. Keskuse külastajatele näitavad lahkesti oma töid kunstnikud Itaaliast, Venemaalt ja kodusest Eestist. Näha saab nii nukukunsti, tekstiilikollaaže, illustratsioone kui muudki põnevat. Näitused on huvilistele avatud kuni 30. augustini.
#000000
29. juulist 2019 on keskuse pööningugaleriis avatud kunstiprojekti „5 tunnet“ valiknäitus. Väljapanekus on nukud ja teised kunstiesemed, mida eksponeeriti rahvusvahelisel nukukunsti näitusel Peterburi Kunstnike Liidu suures näitusesaalis. Valik Peterburis näha olnud eksponaatidest on tutvumiseks väljas lastekirjanduse keskuse pööningul. Projekti kuraatoriks on Tallinnas tegutsev Peterburi kunstiteaduste doktor Tatjana Mohrjakova. Loe lisa...
#000001
Lisaks nukukunstile on pööninguvitriinides võimalik näha ka tekstiilikollaaže Peterburi kunstnikult Tatjana Tšursinovalt. Näitus kannab pealkirja „Avatarid“. Kunstnik kujutab tekstiilportreedel kuulsuseid, kultuuritegelasi, ajaloolisi suurkujusid ning tavainimesi. Teiste seast leiavad oma tekstiililise teisiku armastatud klassikud nagu Alexander Puškin, William Shakespeare ja Lev Tolstoi. Loe lisa...
#000002
Teisipäeval, 30. juulil 2019 kell 16.00 avatakse keskuse trepigaleriis illustraator Mare Hundi juubelinäitus „Mängult või päriselt?“ Näitusel on võimalik tutvuda valikuga Hundi illustratsioonidest, raamatukujundustest ja tarbegraafikast, mille keskseks teemaks on mänguasjad. Külastaja saab neid töid vaadates teadmisi nii Euroopa nukuajaloost kui Eesti talulaste mängudest. Tehnikatest on kõige enam kasutatud tušijoonistust ja kollaaži. Loe lisa...
#000003
Samal ajal avatakse keskuse saalis hinnatud itaalia illustraatori Anna Forlati isikunäitus. Forlatit on nimetatud kameelioniks tema tööde muutuva stiili tõttu. Kunstnikule meeldib erinevate tehnikatega eksperimenteerida ning tema illustratsioonide kinnismotiivideks on mitmesuguste looduslikud elemendid. Keskuses saab näha valikut illustraatori stiililiselt mitmekülgsest loomingust. Loe lisa...
#000004